proxectonos/corpus_dominio_legal_administrativo_tmp huggingface dataset:
ORDE do 14 de abril de 2000 pola que se autoriza a posta en funcionamento do Conservatorio Profesional de Música dependente do Concello de Arzúa (A Coruña), para impartir ensinanzas correspondentes ós graos elemental e medio.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/05/2000

Polo Decreto 36/2000, do 18 de febreiro (DOG do 29) créase o Conservatorio de Música de graos elemental e profesional dependente do Concello de Arzúa.
Vistos os informes da Delegación Provincial da Consellería de Educación e Ordenación Universitaria da Coruña e tendo en conta a disposición derradeira primeira do mencionado Decreto 36/2000, esta consellería,
DISPÓN:
Primeiro.-Autoriza-la posta en funcionamento do Conservatorio de Música do Concello de Arzúa (A Coruña), para impartir ensinanzas correspondentes ós graos elemental e profesional, segundo os datos que figuran no anexo.
Segundo.-Queda o centro obrigado ó cumprimento da lexislación vixente e a solicita-la oportuna revisión cando teña que modificarse calquera dos datos que sinala esta orde.
Disposición derradeira
A posta en funcionamento producirá efectos a partir do curso escolar 2000-2001.
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común.
Santiago de Compostela, 14 de abril de 2000.
Celso Currás Fernández
Conselleiro de Educación e Ordenación Universitaria
ANEXO
Provincia: A Coruña.
Concello: Arzúa.
Enderezo: r/Santiago, nº 160.
Código: 15032078.
Titular: Concello de Arzúa.
Denominación: Conservatorio Profesional de Música de Arzúa.
Postos escolares:-Grao elemental: 80.-Grao medio: 180.
RESOLUCIÓN do 2 de maio de 2000 pola que se ordena a publicación do acordo do Consello da Xunta de Galicia do 27 de abril de 2000 polo que se declara festa en Galicia de interese turístico as festas patronais de San Roque de Vilagarcía de Arousa.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 16/05/2000

O Consello da Xunta de Galicia, na súa reunión do día 27 de abril de 2000 adoptou, por proposta do conselleiro de Cultura, Comunicación Social e Turismo, o seguinte acordo:
Declarar festa de Galicia de interese turístico na provincia de Pontevedra, as festas patronais de San Roque en Vilagarcía de Arousa, de conformidade co establecido no Decreto 203/1998, do 25 de xuño, polo que se regulan as declaracións de festas de Galicia de interese turístico.
En cumprimento do disposto no artigo 7 do devandito decreto, ordénase a publicación do acordo no Diario Oficial de Galicia e a notificación ás persoas ou entidades organizadoras da festa e ó concello correspondente.
Santiago de Compostela, 2 de maio de 2000.
Jesús Pérez Varela
Conselleiro de Cultura, Comunicación
Social e Turismo
RESOLUCIÓN do 26 de abril de 2000 pola que se publica o estado de execución do orzamento da Comunidade Autónoma e as súas modificacións, e a situación da tesourería e movementos por operacións orzamentarias e extraorzamentarias correspondentes ó cuarto trimestre de 1999.
CONSELLERÍA DE ECONOMÍA E FACENDA — III. OUTRAS DISPOSICIÓNS — 12/05/2000

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado por Decreto lexislativo 1/1999, do 7 de outubro, dáselle publicidade ó estado de execución do orzamento da Comunidade Autónoma e as súas modificacións, e a situación de tesourería e movementos por operacións orzamentarias e extraorzamentarias correspondentes ó cuarto trimestre de 1999, que figuran como anexo a esta resolución.
Santiago de Compostela, 26 de abril de 2000.
José Antonio Orza Fernández
Conselleiro de Economía e Facenda
RESOLUCIÓN do 2 de maio de 2000 pola que se ordena a publicación do acordo do Consello da Xunta de Galicia do 27 de abril de 2000 polo que se declara festa de Galicia de interese turístico a Ofrenda do Reino de Galicia ó Santísimo Sacramento de Lugo.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 19/05/2000

O Consello da Xunta de Galicia, na súa reunión do día 27 de abril de 2000 adoptou, por proposta do conselleiro de Cultura, Comunicación Social e Turismo, o seguinte acordo:
Declarar festa de Galicia de interese turístico na provincia de Lugo, a Ofrenda do Reino de Galicia ó Santísimo Sacramento en Lugo, de conformidade co establecido no Decreto 203/1998, do 25 de xuño, polo que se regulan as declaracións de festas de Galicia de interese turístico.
En cumprimento do disposto no artigo 7 do devandito decreto, ordénase a publicación do acordo no Diario Oficial de Galicia e a notificación ás persoas
ou entidades organizadoras da festa e ó concello correspondente.
Santiago de Compostela, 2 de maio de 2000.
Jesús Pérez Varela
Conselleiro de Cultura, Comunicación
Social e Turismo
ORDE do 18 de abril de 2000 pola que se autoriza a inclusión da Escola de Música Municipal de Ribas de Sil (Lugo) no Rexistro de Escolas de Música.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 15/05/2000

O artigo 39.5º da Lei orgánica 1/1990, do 3 de outubro, de ordenación xeral do sistema educativo, establece que poderán cursarse estudios de música ou de danza en escolas específicas. Así mesmo, a Orde do 11 de marzo de 1993 (DOG do 22 de abril) regula as condicións de creación e funcionamento destas escolas na Comunidade Autónoma de Galicia.
Por outra banda, o Decreto 213/1998, do 10 de xullo, no seu artigo 1 establece que lle corresponden á Consellería de Educación e Ordenación Universitaria as competencias de planificación, regulación e administración do ensino en toda a súa extensión.
Presentada a solicitude de inclusión no Rexistro de Escolas de Música polo Concello de Ribas de Sil (Lugo), os servicios competentes da Consellería de Educación e Ordenación Universitaria comprobaron a efectividade do cumprimento dos requisitos esixidos na Orde do 11 de marzo de 1993.
Esta consellería,
DISPÓN:
Primeiro.-Autorizarlle a inclusión no Rexistro de Escolas de Música á Escola de Música Municipal de Ribas de Sil (Lugo), segundo os datos que figuran no anexo.
Segundo.-A dita escola queda sometida ó réxime de escolas de música e danza, segundo o establecido na Orde do 11 de marzo de 1993 (DOG do 22 de abril), e ós servicios de inspección correspondentes.
Disposicións derradeiras
Primeira.-Facúltase o director xeral de Centros e Inspección Educativa para dicta-las disposicións necesarias para o desenvolvemento desta orde.
Segunda.-Esta orde entrará en vigor o día seguinte ó da súa publicación no Diario Oficial de Galicia.
Contra esta disposición, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 18 de abril de 2000.
Celso Currás Fernández
Conselleiro de Educación e Ordenación
Universitaria
ANEXO
Provincia: Lugo.
Concello: Ribas de Sil.
Localidade: San Clodio.
Enderezo: r/ Colexios, s/n.
Código do centro: 27020549.
Denominación específica: Escola de Música Municipal de Ribas de Sil.
Titular: Concello de Ribas de Sil.
RESOLUCIÓN do 2 de maio de 2000 pola que se ordena a publicación do acordo do Consello da Xunta de Galicia do 27 de abril de 2000 polo que se declaran festas de Galicia de interese turístico as Fogueiras de San Xoán da Coruña, a Festividade da Virxe de Guadalupe de Rianxo e o Gran Premio de Carrilanas de Esteiro, Muros.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 19/05/2000

O Consello da Xunta de Galicia, na súa reunión do día 27 de abril de 2000 adoptou, por proposta do conselleiro de Cultura, Comunicación Social e Turismo, o seguinte acordo:
Declarar festas de Galicia de interese turístico na provincia da Coruña, as Fogueiras de San Xoán na Coruña, a Festividade da Virxe de Guadalupe en Rianxo e o Gran Premio de Carrilanas de Esteiro, Muros, de conformidade co establecido no Decreto 203/1998, do 25 de xuño, polo que se regulan as declaracións de festas de Galicia de interese turístico.
En cumprimento do disposto no artigo 7 do devandito decreto, ordénase a publicación do acordo no Diario Oficial de Galicia e a notificación ás persoas ou entidades organizadoras das festas e ós concellos correspodentes.
Santiago de Compostela, 2 de maio de 2000.
Jesús Pérez Varela
Conselleiro de Cultura, Comunicación
Social e Turismo
ORDE do 27 de abril de 2000 pola que se suprimen postos de traballo reservados a funcionarios de Administración local con habilitación de carácter nacional.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 18/05/2000

Visto o acordo do Pleno do Concello de Carballo (A Coruña) do 28 de setembro de 1999, relativo á supresión do posto de colaboración de viceinterventor do mencionado concello, reservado a funcionarios/as de Administración local con habilitación de carácter nacional.
Esta consellería, de conformidade co establecido no artigo 241 da Lei 5/1997, do 22 de xullo, de Administración local de Galicia, no artigo 159.1º do Real decreto lexislativo 781/1986, do 18 de abril, e no artigo 2.g) do Real decreto 1732/1994, do 29 de xullo, e no uso das facultades conferidas polo artigo 13.2º.17 da Lei 4/1988, do 26 de maio, da función pública de Galicia,
DISPÓN:
A supresión do posto de colaboración de viceinterventor do Concello de Carballo (A Coruña).
Contra a presente orde, que pon fin á vía administrativa, poderase interpoñer recurso potestativo de reposición, perante a Consellería da Presidencia e Administración Pública, no prazo dun mes contado desde o día seguinte ó da súa publicación no Diario Oficial de Galicia, de conformidade co establecido
na Lei 30/1992, do 26 de novembro, ou poderase impugnar directamente perante a Sala do Contencioso-Administrativo do Tribunal Superior de Xustiza de Galicia, de conformidade co establecido na Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 27 de abril de 2000.
Jaime Pita Varela
Conselleiro da Presidencia e Administración Pública
CORRECCIÓN de erros.-Orde do 14 de abril de 2000, conxunta das consellerías da Presidencia e Administración Pública e de Agricultura, Gandería e Política Agroalimentaria, pola que se aproban as bases que rexerán as convocatorias de axudas e de bolsas correspondentes ó Programa de Investigación Agraria do Plan Galego de Investigación e Desenvolvemento Tecnolóxico e se procede á súa convocatoria.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 18/05/2000

Advertidos erros na Orde do 14 de abril de 2000, publicada no DOG nº 79, do martes 25 de abril de 2000, cómpre face-las seguintes correccións:
Na páxina 6.648, no artigo 2, na táboa relativa á distribución orzamentaria das axudas do anexo II e na columna aplicación, onde di: «Aplicación 04.07.432A.740.0», debe dicir: «Aplicación 04.07.432A.770.0».
Na páxina 6.661, artigo 6. Tramitación, onde di:«Esta lista estará exposta desde o 15 de abril de 2000...», debe dicir: «Esta lista estará exposta desde o 22 de maio ó 1 de xuño de 2000...».
RESOLUCIÓN do 4 de maio de 2000, da Dirección Xeral da Función Pública, pola que se lle dá publicidade ó acordo da comisión de traballo creada para a aplicación do fondo de acción social do exercicio de 1999 e ás listas definitivas das axudas do dito fondo.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 15/05/2000

Concluídos os traballos de reparto e aplicación do fondo de acción social para 1999, e en uso das competencias atribuídas a esta dirección xeral no punto 6.2 das normas xerais que rexen para o fondo de acción social de 1999, publicados por Resolución do 21 de xullo de 1999, da Dirección Xeral de Relacións Laborais (DOG nº 143, do 27 de xullo), procede dárlle-la debida publicidade ás listas definitivas das axudas do fondo e ó acordo final de concesión e distribución do citado fondo, unha vez que transcorreu o prazo de alegacións previsto no punto segundo da Resolución do 3 de abril de 2000 (DOG nº 66, do 4 de abril).
Polo tanto, dándolle cumprimento ó acordo da Mesa Xeral de Negociación e ó disposto na Resolución do 21 de xullo de 1999, esta dirección xeral
DISPÓN:
Primeiro.-Que se publique no Diario Oficial de Galicia, como anexo a esta resolución, a distribución final da concesión das axudas do fondo de acción social para o exercicio de 1999.
Segundo.-Contra esta resolución poderán os interesados interpoñer recurso de alzada perante o conselleiro da Presidencia e Administración Pública no prazo dun mes contado desde o día seguinte ó da data da publicación da presente resolución no Diario Oficial de Galicia de acordo co previsto no artigo 114 da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 4 de maio de 2000.
Joaquín López-Rúa Soler
Director xeral da Función Pública
ANEXO
Tipo axuda
Entradas
Aprobadas
Denegadas
Importe
Xubilación
548
356
192
76.013.614
Diminuídos
469
421
48
88.028.400
Fillos menores
7.367
6.638
729
190.196.020
Est. traballador
1.516
736
780
15.762.346
Est. fillos
21.605
18.797
2.808
132.000.000
Vivenda
969
754
215
127.252.620
Total
32.474
27.702
4.772
629.253.000
DECRETO 104/2000, do 27 de abril, polo que se acepta a cesión a título gratuíto á Comunidade Autónoma de Galicia dun terreo, situado no termo municipal de Arteixo (A Coruña), para a construcción de novas unidades de ensino secundario obrigatorio.
CONSELLERÍA DE ECONOMÍA E FACENDA — III. OUTRAS DISPOSICIÓNS — 15/05/2000

O Pleno da Corporación municipal do Concello de Arteixo, reunido en sesión do día 30 de decembro de 1999, acordou ceder á Comunidade Autónoma de Galicia un terreo situado no termo municipal de Arteixo (A Coruña), para a construcción de novas unidades de ensino secundario obrigatorio.
Conforme os artigos 17.1º da Lei 3/1985, do 12 de abril, do patrimonio da Comunidade Autónoma de Galicia, e 34 do seu regulamento aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá decreto do Consello da Xunta, por proposta da Consellería de Economía e Facenda. Así mesmo, os artigos 23.1º da mesma lei e 38.1º do regulamento establecen que non se poderán adquirir bens ou
dereitos a título lucrativo cando o valor dos gravames, cargas ou afeccións impostos sobre eles exceda o seu valor intrínseco; se ben non se considera carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente ou doador.
Na súa virtude, por proposta do conselleiro de Economía e Facenda, feita nos termos nos que o Concello de Arteixo acordou a cesión logo de deliberación do Consello da Xunta de Galicia na súa reunión do día vintesete de abril de dous mil,
DISPOÑO:
Artigo 1º
Acéptase a cesión gratuíta dun predio de 7.960 m de superficie, no termo municipal de Arteixo (A Coruña), no polígono industrial de Sabón con destino á construcción de novas unidades de ensino secundario obrigatorio ESO, en ampliación das actuais existentes, que linda: ó norte, instalacións do instituto de bacharelato; ó sur, cunha franxa de terreo de 3.040 m, onde se pretende instalar unha gardería infantil; ó leste, nunha liña sensiblemente curva, coa Avda. Arsenio Iglesias; e ó oeste, vía municipal da avenida de Caión ó lugar de Figueroa.
O dito predio segregarase do predio matriz inscrito no folio 164 do libro 391 de Arteixo, inscrición 1ª do predio nº 30.011, a favor do Concello de Arteixo.
Artigo 2º
O terreo cedido destinarase á construcción pola Consellería de Educación e Ordenación Universitaria de novas unidades de ensino secundario obrigatorio, en ampliación das actuais existentes.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e á inscrición do ben no Rexistro da Propiedade a nome da Comunidade Autónoma.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade do presente decreto.
Santiago de Compostela, vintesete de abril de dous mil.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
RESOLUCIÓN do 27 de marzo de 2000, conxunta da Dirección Xeral de Ordenación Educativa e Formación Profesional da Consellería de Educación e Ordenación Universitaria e do Instituto Galego de Consumo, pola que se publica a selección dos premios dos traballos presentados na fase autonómica do Certame Europeo do Xove Consumidor 2000.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 19/05/2000

Por resolución conxunta do 4 de febreiro de 2000 (DOG nº 33, do xoves, 17 de febreiro), a Consellería da Presidencia e Administración Pública convocou premios dos traballos presentados na fase autonómica do Certame Europeo do Xove Consumidor 2000. Vista a proposta do xurado relativa á selección dos traballos presentados, efectuada segundo o disposto nos puntos 3.4 e 3.5, polo xurado mencionado no punto 3.7 das bases da convocatoria, procede a súa publicación de conformidade con esta. Na súa virtude,
RESOLVEMOS:
Facer pública a selección dos premios concedidos para traballos presentados na fase autonómica do Certame Europeo do Xove Consumidor 2000 presentados conforme a resolución conxunta do 4 de febreiro de 2000, que se relacionan no anexo desta orde.
Santiago de Compostela, 27 de marzo de 2000.
José Luis Mira LemaVíctor Tello Calvo
Director xeral de OrdenaciónPresidente do Instituto
Educativa e FormaciónGalego de Consumo
Profesional
ANEXO:
Primeiro premio.
Título: Perspectivas e alternativas na producción e consumo de novos alimentos.
Coordinador: José Luis Meijide del Río.
Nivel: 4º curso da ESO.
Centro: IES A Piringalla-Lugo.
Dotación: 800 euros e diploma.
Segundo premio.
Título: Guía para un consumo responsable do chicle.
Coordinadora: Covadonga Rodríguez-Moldes Rey.
Nivel: 4º curso da ESO.
Centro: IES Mugardos-A Coruña.
Dotación: 600 euros e diploma.
Terceiro premio.
Título: Tarxetaria.
Coordinadores: Manuel Fontán Teso/Ana Mª López Marras/Milagros Guzmán Barros.
Nivel: 8º EXB.
Centros: CEIP Lourido e CEP Chancelas Poio-Pontevedra.
Dotación: 500 euros e diploma.
Accesits.
Título: As novas canles de distribución co peixe fresco e conxelado.
Coordinador: Enrique Moreno Molinero.
Nivel: 3º curso da ESO.
Centro: CPI Celso Emilio Ferreiro-Vigo.
Dotación: 300 euros e diploma.
Título: Os organismos modificados xeneticamente e o consumidor.
Coordinador: José Benito Andrade González.
Nivel: 4º curso da ESO.
Centro: IES Valle Inclán-Pontevedra.
Dotación: 300 euros e diploma.
Título: Consumo, Muller e Publicidade no século XX.
Coordinadora: Mª Jesús Buitrago Rubira.
Nivel: 4º curso da ESO.
Centro: IES Ribeira do Louro-O Porriño.
Dotación: 300 euros e diploma.
Título: Recoñecernos como consumidores.
Coordinadores: Antonio Gregorio Montes/Gabriel Oría de Rueda Elorriaga.
Nivel: 4º curso da ESO.
Centro: IES Porta da Auga-Ribadeo.
Dotación: 300 euros e diploma.
O traballo clasificado en primeiro lugar concursará representando a Comunidade Autónoma de Galicia na Fase Nacional do Certame.
DECRETO 109/2000, do 19 de maio, polo que se dispón que cese José Luis González Sobral como secretario xeral da Presidencia.
CONSELLERÍA DA PRESIDENCIA E ADMINISTRACIÓN PÚBLICA — II. AUTORIDADES E PERSOAL — 20/05/2000

En virtude do establecido nos artigos 4.13º e 34.2º da Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro da Presidencia e Administración Pública e logo de deliberación do Consello da Xunta de Galicia na súa reunión do día dezanove de maio de dous mil,
DISPOÑO:
Que cese José Luis González Sobral, por petición propia, como secretario xeral da Presidencia, agradecéndolle os servicios prestados.
Santiago de Compostela, dezanove de maio de dous mil.
Manuel Fraga Iribarne
Presidente
Jaime Pita Varela
Conselleiro da Presidencia e Administración Pública
ORDE do 19 de maio de 2000 pola que se dispón que o secretario xeral da Consellería da Presidencia e Administración Pública se encargue do despacho dos asuntos da Secretaría Xeral da Presidencia.
CONSELLERÍA DA PRESIDENCIA E ADMINISTRACIÓN PÚBLICA — II. AUTORIDADES E PERSOAL — 20/05/2000

Producido o cesamento do titular da Secretaría Xeral da Presidencia, cómpre adopta-las medidas
inmediatas para que, sen prexuízo do posterior nomeamento do novo titular do centro directivo, se asegure o correcto funcionamento do servicio e a resolución, se é o caso, dos asuntos encomendados á devandita secretaría xeral.
Por todo iso, en virtude das atribucións que me confire a Lei 1/1983, do 22 de febreiro, modificada pola Lei 11/1988, do 20 de outubro,
DISPOÑO:
Artigo único.-O desenvolvemento das accións e o exercicio das competencias propias da Secretaría Xeral da Presidencia, que figuran no Decreto 262/1994, do 29 de xullo, e outras que lle fosen expresamente delegadas, quédanlle encomendadas temporalmente e ata que se produza o nomeamento do seu titular ó secretario xeral da Consellería da Presidencia e Administración Pública.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 19 de maio de 2000.
Jaime Pita Varela
Conselleiro da Presidencia e Administración
Pública
DECRETO 111/2000, do 19 de maio, polo que se nomea director xeral de Relacións Parlamentarias a Alfonso Vaquero Marín.
CONSELLERÍA DA PRESIDENCIA E ADMINISTRACIÓN PÚBLICA — II. AUTORIDADES E PERSOAL — 20/05/2000

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro da Presidencia e Administración Pública e logo de deliberación do Consello da Xunta de Galicia na súa reunión do día dezanove de maio de dous mil,
Nomeo a Alfonso Vaquero Marín director xeral de Relacións Parlamentarias.
Santiago de Compostela, dezanove de maio de dous mil.
Manuel Fraga Iribarne
Presidente
Jaime Pita Varela
Conselleiro da Presidencia e Administración Pública
DECRETO 110/2000, do 19 de maio, polo que se dispón que cese Alfonso Vaquero Marín como director xeral de Relacións Institucionais.
CONSELLERÍA DA PRESIDENCIA E ADMINISTRACIÓN PÚBLICA — II. AUTORIDADES E PERSOAL — 20/05/2000

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro da Presidencia e Administración Pública e logo de deliberación do Consello da Xunta de Galicia na súa reunión do día dezanove de maio de dous mil,
DISPOÑO:
Que cese, por pase a outro destino, Alfonso Vaquero Marín, como director xeral de Relacións Institucionais, agradecéndolle os servicios prestados.
Santiago de Compostela, dezanove de maio de dous mil.
Manuel Fraga Iribarne
Presidente
Jaime Pita Varela
Conselleiro da Presidencia e Administración Pública
RESOLUCIÓN do 16 de maio de 2000, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo interposto por Manuel Casteleiro Maldonado e outros.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 23/05/2000

No Xulgado do Contencioso-Administrativo número catro da Coruña tramítase o recurso nº 82/1999, interposto por Manuel Casteleiro Maldonado e outros contra ámbalas dúas resolucións da mesa do claustro universitario da Universidade da Coruña, dos días 10 e 26 de novembro de 1999, relativas á reforma dos estados desas universidade.
O que se notifica para xeral coñecemento de tódalas persoas interesadas nese procedemento, emprazándoos para que poidan comparecer en legal forma perante o devandito xulgado e recurso, no prazo de
nove días, facéndolles saber que de comparecer forá do indicado prazo, serán tidos por parte para os trámites non precluídos, e que, de non comparecer oportunamente, continuará a tramitación do procedemento sen a obriga de practicarlles notificación algunha (artigos 49 e 50 da Lei 29/1998, do 13 de xullo, reguladora da xurisdicción contencioso-administrativa).
Santiago de Compostela, 16 de maio de 2000.
Maximo García Serrano
Secretario xeral da Consellería de Educación
e Ordenación Universitaria
ORDE do 19 de abril de 2000 pola que se fixa o prezo de venda ó público da publicación: Guía para ayuda y cuidados durante el tratamiento con quimioterapia.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 22/05/2000

A Lei 13/1991, do 9 de decembro, de taxas, prezos e exaccións reguladoras da Comunidade Autónoma
de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público da publicación editada por esta consellería e que se relaciona no anexo.
2. Este prezo entenderase co IVE incluído.
Santiago de Compostela, 19 de abril de 2000.
José María Hernández Cochón
Conselleiro de Sanidade e Servicios Sociais
ANEXO I
Guía para ayuda y cuidados durante el tratamiento con quimioterapia: 400 pesetas (2,40 euros).
DECRETO 97/2000, do 14 de abril, polo que se declara a urxente ocupación, para efectos de expropiación forzosa, polo Concello de Carballeda de Avia, dos bens e dereitos necesarios para a realización das obras do proxecto de alargamento e pavimentación de camiños en Cons, Cuartas de Abaixo e Foxiños.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 05/05/2000

O Concello de Carballeda de Avia, en sesión que tivo lugar o día 11 de outubro de 1999, aprobou o proxecto de alargamento e pavimentación de camiños en Cons, Cuartas de Abaixo e Foxiños e, na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. O concello remitiu a documentación complementaria para correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 4 de abril de 2000.
Os bens nos que se concreta a declaración de urxente expropiación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable con data do 27 de marzo de 2000.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque, segundo consta no expediente, respecto ós camiños de Cons e Cuartas de Abaixo, os terreos afectados están a invadir parte do carril das respectivas vías locais, interrompendo o paso da cuneta do desaugadoiro das augas pluviais e de escorrentía, producindo o encharcamento da calzada e a perigosidade do seu firme.
Respecto ó monte Foxiños, a superficie afectada provoca a interrupción e a imposibilidade material do tráfico rodado na vía local pola que se accede ó cemiterio e ó encoro da traída de augas.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día catorce de abril de dous mil,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Carballeda de
Avia para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de alargamento e pavimentación de camiños en Cons, Cuartas de Abaixo e Foxiños.
Vilalba, catorce de abril de dous mil.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
ORDE do 25 de abril de 2000 pola que se acorda a cesión de uso de bens mobles adscritos á Consellería de Sanidade e Servicios Sociais a favor da Fundación Rof Codina de Lugo.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 05/05/2000

A Fundación Rof Codina está interesada en que se lle ceda o uso de diversos aparellos que se atopan no Laboratorio de Saúde Pública sito no Centro de Saúde de Vilagarcía de Arousa e que non se están utilizando, para destinalos ós servicios asistenciais e docentes do Hospital Clínico Veterinario da citada fundación.
Para tal fin, a Consellería de Sanidade e Servicios Sociais tramitou o expediente de cesión de uso de conformidade co disposto no artigo 35 bis da Lei 3/1985, do 12 de abril, do patrimonio da Comunidade Autónoma galega, e no artigo 96 bis do seu regulamento, aprobado polo Decreto 50/1989, do 9 de marzo, engadido polo Decreto 238/1998, do 24 de xullo (DOG nº 156, do 13 de agosto).
Por todo o exposto e en uso das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro,
DISPOÑO:
Artigo 1º
Acórdase a cesión de uso a favor da Fundación Rof Codina de Lugo dun analizador de hematoloxía modelo Coulter 540 e dun espectrofotómetro Beckman modelo 700 Analycer sitos no Laboratorio de Saúde Pública situado no Centro de Saúde de Vilagarcía de Arousa.
Artigo 2º
A cesión queda sometida ás seguintes cláusulas:
a) Os bens cedidos destinaranse ós servicios asistenciais e docentes do Hospital Clínico Veterinario da Fundación Rof Codina.
b) A cesión outórgase por un período máximo de cinco anos prorrogable por períodos sucesivos de igual duración se así o acordase a Consellería de Sanidade e Servicios Sociais, logo de petición da fundación.
c) Se os bens cedidos non se aplicasen para o fin sinalado dentro do prazo inicialmente fixado no acordo ou deixasen de estalo con posterioridade, se se descoidasen ou utilizasen con grave quebrantamento, ou se incumprisen as condicións do acordo, considerarase resolta a cesión e os bens devolveranse á Consellería de Sanidade e Servicios Sociais, que terá dereito a percibir, logo de taxación pericial, o valor dos detrimentos ou deterioracións que experimentasen.
d) A Consellería de Sanidade e Servicios Sociais poderá comproba-lo cumprimento das obrigas que leva implícitas a cesión.
Artigo 3º
A cesión formalizarase mediante acta subscrita polo secretario xeral da Consellería de Sanidade e Servicios Sociais e o director da fundación, debendo constar nela o acordo de cesión e a aceptación do cesionario.
Disposición derradeira
A Consellería de Sanidade e Servicios Sociais, a través da Secretaría Xeral, no marco das súas respectivas competencias, realizará os trámites necesarios para a efectividade de canto se dispón nesta orde.
Santiago de Compostela, 25 de abril de 2000.
José María Hernández Cochón
Conselleiro de Sanidade e Servicios Sociais
CORRECCIÓN de erros.-Orde do 27 de marzo de 2000 pola que se fan públicos os nomeamentos dos membros da Comisión Autonómica de Coordinación dos Plans de Investigación e Control de Determinadas Substancias e os seus Residuos en Animais e os seus Productos con Destino ó Consumo Humano.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 03/05/2000

Advertido erro na Orde do 27 de marzo de 2000, publicada no Diario Oficial de Galicia nº 67, do 5 de abril de 2000, pola que se fan públicos os nomeamentos dos membros da Comisión Autonómica de Coordinación dos Plans de Investigación e Control de Determinadas Substancias e os seus Residuos en Animais e os seus Productos con Destino ó Consumo Humano, é necesario efectua-la seguinte corrección:
Na designación de vocais pola Consellería de Xustiza, Interior e Relacións Laborais, debe engadirse:
«Vocal suplente: José Mª Lameiro Rodríguez (inspector xefe da Sección de Investigación da Policía Autonómica)».
ORDE do 25 de abril de 2000 pola que se acorda continua-la tramitación, con cargo ós orzamentos do ano 2000, das solicitudes acollidas á Orde do 1 de marzo de 1999, pola que se establecen axudas para a mellora e conservación dos bosques de frondosas.
CONSELLERÍA DE MEDIO AMBIENTE — III. OUTRAS DISPOSICIÓNS — 04/05/2000

Con data do 10 de marzo de 1999, a Consellería de Medio Ambiente publicou a Orde do 1 de marzo de 1999, pola que se establecen axudas para a mellora e conservación dos bosques de frondosas.
Con data do 18 de maio de 1999, a Consellería de Medio Ambiente publicou a Orde do 10 de maio de 1999, pola que se modifica a Orde do 1 de marzo de 1999, pola que se establecen axudas para a mellora e conservación dos bosques de frondosas.
Dado que as dispoñibilidades orzamentarias do ano 1999 non permitiron atende-la totalidade das solicitudes presentadas, é preciso continua-la súa tramitación con cargo ós orzamentos do ano 2000.
O regulamento (CE) nº 1257/1999, do consello do 17 de maio de 1999, sobre a axuda ó desenvolvemento rural a cargo do Fondo Europeo de Orientación e de Garantía Agrícola (FEOGA) e polo que se modifican e derrogan determinados regulamentos, establece no seu artigo 30 que a axuda á silvicultura se destinará ós investimentos efectuados en bosques e que teñan por obxecto un aumento significativo do valor económico, ecolóxico ou social deles.
En consecuencia, e de acordo co disposto na Lei 1/1983, do 22 de febreiro, reguladora da Xunta e do seu presidente, o Decreto 482/1997, do 30 de decembro, e demais normativa concorrente,
DISPOÑO:
Artigo 1º
As solicitudes acollidas á Orde de 1 de marzo de 1999, pola que se establecen axudas para a mellora e conservación dos bosques de frondosas, ás que non lles foi concedida a subvención solicitada por falta de crédito, poderán ser tidas en conta ó abeiro desta orde durante o exercicio de 2000, quedando supeditado o outorgamento das axudas ó cumprimento da normativa comunitaria europea aplicable. A tramitación dos expedientes efectuarase conforme os requisitos e criterios da Orde do 1 de marzo de 1999, pola que se establecen axudas para a mellora e conservación dos bosques de frondosas, sen prexuízo da aplicación da normativa en vigor reguladora do réxime e control da aplicación das subvencións públicas, e continuará a partir do trámite no que se atopen os expedientes no momento da publicación no DOG desta orde.
Artigo 2º.-Financiamento.
As accións previstas nesta orde financiaranse, no exercicio do ano 2000, con cargo ás dispoñibilidades orzamentarias existentes na aplicación 15.02.614 C.770.0 por un importe de 50 millóns de pesetas, que poderá ser incrementado con fondos comunitarios, do Estado, ou da Comunidade Autónoma.
Disposición derradeira
Única.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 25 de abril de 2000.
José Carlos del Álamo Jiménez
Conselleiro de Medio Ambiente
ORDE do 25 de abril de 2000 pola que se acorda continua-la tramitación, con cargo ós orzamentos do ano 2000, das solicitudes acollidas á Orde do 15 de xuño de 1998, de axudas a accións de desenvolvemento e ordenación dos bosques.
CONSELLERÍA DE MEDIO AMBIENTE — III. OUTRAS DISPOSICIÓNS — 04/05/2000

Con data do 24 de maio de 1996, a Consellería de Agricultura, Gandería e Montes publicou a Orde do 13 de maio de 1996, de axudas a accións de desenvolvemento e ordenación dos bosques.
Con data do 17 de xuño de 1998, a Consellería de Medio Ambiente publicou a Orde do 15 de xuño de 1998, de axudas a accións de desenvolvemento e ordenación dos bosques.
Con data do 4 de xuño de 1999, a Consellería de Medio Ambiente publicou a Orde do 27 de maio de 1999, pola que se acorda continua-la tramitación, con cargo ós orzamentos do ano 1999, das solicitudes presentadas ó abeiro das ordes do 13 de maio de 1996 e do 15 de xuño de 1998, de axudas a accións de desenvolvemento e ordenación dos bosques.
Dado que as dispoñibilidades orzamentarias do ano 1999 non permitiron atende-la totalidade das solicitudes presentadas, é preciso continua-la súa tramitación con cargo ós orzamentos do ano 2000.
En consecuencia, e de acordo co disposto na Lei 1/1983, do 22 de febreiro, reguladora da Xunta e do seu presidente, o Decreto 482/1997, do 30 de decembro, e demais normativa concorrente,
DISPOÑO:
Artigo 1º
As solicitudes acollidas á Orde do 15 de xuño de 1998, de axudas a accións de desenvolvemento e ordenación dos bosques, ás que non lles foi concedida a subvención solicitada por falta de crédito, poderán ser tidas en conta ó abeiro desta orde durante o exercicio de 2000. A tramitación dos expedientes efectuarase conforme os requisitos e criterios da Orde do 15 de xuño de 1998, de axudas a accións de desenvolvemento e ordenación dos bosques, e continuará a partir do trámite no que se atopen os expedientes no momento da publicación no DOG desta orde.
Artigo 2º.-Financiamento.
As accións previstas nesta orde financiaranse, no exercicio do ano 2000, con cargo ás dispoñibilidades orzamentarias existentes na aplicación 15.02.614 C.770.0 por un importe de 40 millóns de pesetas, que poderá ser incrementado con fondos comunitarios, do Estado, ou da Comunidade Autónoma.
Disposición derradeira
Única.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 25 de abril de 2000.
José Carlos del Álamo Jiménez
Conselleiro de Medio Ambiente
RESOLUCIÓN do 18 de abril de 2000, da Dirección Xeral de Xustiza e Administración Local, pola que se emprazan os interesados no recurso contencioso-administrativo 03/0007221/2000 E.M., interposto por Manuel Otero Ramos.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 03/05/2000

Recibida comunicación do Tribunal Superior de Xustiza de Galicia, pola que se reclama o expediente relativo ó recurso contencioso-administrativo número 03/0007221/2000 E.M., interposto por Manuel Otero Ramos, contra o Decreto 348/1999, do 23 de decembro, polo que se declara a urxente ocupación
para efectos de expropiación forzosa polo Concello de Santiago de Compostela (A Coruña), dos bens e dereitos necesarios para a realización das obras do proxecto de expropiación para a ordenación funcional da rúa San Lázaro (Camiño francés), tramo: estrada N-547.
A Dirección Xeral de Xustiza e Administración Local, de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, acorda a remisión do citado expediente administrativo ó referido órgano xudicial, o que se notifica para xeral coñecemento de tódalas persoas interesadas no procedemento e emprázanse para que, se o consideran conveniente, poidan comparecer no prazo de nove días, como parte ante a sección terceira da Sala do Contencioso-Administrativo do Tribunal Superior de Xustiza de Galicia.
Santiago de Compostela, 18 de abril de 2000.
José A. Álvarez Vidal
Director xeral de Xustiza e Administración Local
RESOLUCIÓN do 27 de marzo de 2000, da Delegación Provincial da Coruña, pola que se dispón a inscrición no rexistro e a publicación, no Diario Oficial de Galicia, da acta da comisión paritaria do convenio colectivo do sector do comercio téxtil da provincia da Coruña para emendar un erro nas táboas salariais para o ano 2000.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 03/05/2000

Visto o texto da acta asinada o día 15 de marzo de 2000 pola comisión paritaria do convenio colectivo do sector do comercio téxtil da provincial da Coruña, integrada en representación da parte económica pola Asociación Provincial de Empresarios del Comercio Textil de la Provincia de A Coruña, e da parte social pola CIG, CC.OO. e UGT, co obxecto de corrixi-lo erro advertido na confección das táboas salariais para o ano 2000 do convenio colectivo do sector do comercio téxtil da provincia da Coruña, publicado no DOG nº 48, do 9 de marzo de 2000, de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia en materia de traballo, esta
delegación provincial
ACORDA:
Primeiro.-Ordena-la súa inscrición no libro de rexistro de convenios colectivos de traballo existente nesta delegación provincial, e notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
A Coruña, 27 de marzo de 2000.
Mª Reyes Carabel Pedreira
Delegada provincial da Coruña
Acta da comisión paritaria do convenio colectivo de comercio téxtil da Coruña (15-3-2000)
Asistentes:
-Pola parte empresarial: Antonio Vila, Julio Diéguez, Belén Chaver (Asociación Provincial de Empresarios de Comercio Textil de A Coruña), Marina Graña (asesora laboral CEC).
-Pola parte social: Luis Soto (CIG), Elvira Martínez (CC.OO.), Nieves Montes (UGT).
Na Coruña, ás 9.30 horas do día 15 de marzo de 2000, nos locais da Confederación de Empresarios da Coruña, reúnense os integrantes da comisión paritaria do convenio colectivo de comercio téxtil da Coruña co obxecto de levar a cabo a corrección do erro advertido ó publica-las táboas salariais do ano 2000 deste convenio colectivo.
Ámbalas partes acordan que o complemento de transporte establecido no artigo 14 do convenio colectivo, que quedou sen fixar por omisión, queda fixado para o ano 2000 na cantidade de 9.287 pesetas mensuais, en 11 pagas.
Acórdase facultar a Marina Graña Bermúdez para que proceda a realiza-los trámites oportunos ante a delegación provincial da Consellería de Xustiza, Interior e Relacións Laborais para o rexistro e publicación desta acta.
E, non habendo máis asuntos que tratar, levántase a reunión ás 10 horas da data arriba indicada.
CORRECCIÓN de erros.-Resolución do 7 de abril de 2000, da Secretaría Xeral de Investigación e Desenvolvemento, pola que se convocan premios ós mellores labores de divulgación que ilustren os conceptos de investigación e desenvolvemento tecnolóxico, a relación entre ambos e a súa importancia socioeconómica para Galicia.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 03/05/2000

Advertido erro na Resolución do 7 de abril de 2000, publicada no DOG nº 72 de mércores 12 de abril de 2000, cómpre face-la seguinte corrección:
Na páxina 5.091, no último parágrafo do artigo 3º, onde di: «Os gastos relativos ás accións desta convocatoria imputaranse ás aplicacións orzamentarias 04.07.432A.480.0 para os premios dos alumnos polo importe máximo de 2.537.000 ptas. e 04.07.432A.442.0 para as compensacións ós centros por un importe máximo de 975.000 ptas.», debe dicir: «Os gastos relativos ás accións desta convocatoria imputaranse ás aplicacións orzamentarias 04.07.432A.480.0 para os premios dos alumnos polo importe máximo de 2.621.950 ptas. e 04.07.432A.442.0 para as compensacións ós centros por un importe máximo de 975.000 ptas.».
CORRECCIÓN de erros.-Orde do 20 de xullo de 1999 pola que se aproban os concertos educativos cos centros docentes privados de educación primaria, educación secundaria obrigatoria, educación especial, programas de garantía social, ciclos formativos de grao medio e formación profesional de segundo grao.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/05/2000

Advertidos erros na devandita orde, publicada no DOG nº 162, do día 23 de agosto de 1999, cómpre face-las oportunas correccións:
Na páxina 10.516, anexo III, provincia: Pontevedra, debe suprimirse a liña na que di:
«2 HOGAR PROVINCIAL PONTEVEDRA 3 XESTIÓN ADMINISTRATIVA».
CORRECCIÓN de erros.-Decreto 147/1999, do 23 de abril, polo que se establece o currículo do ciclo formativo de grao medio correspondente ó título de técnico en cociña.
CONSELLERÍA DE EDUCACIÓN E ORDENACIÓN UNIVERSITARIA — I. DISPOSICIÓNS XERAIS — 08/05/2000

Advertidos erros no anexo do citado decreto, publicado no Diario Oficial de Galicia nº 99, do 26 de maio de 1999, cómpre face-las oportunas correccións:
1. Na páxina 6.321, segunda columna, punto 2.5.6, Unidade de competencia 6, onde di: «reparar e presentar...», debe dicir: «preparar e presentar...».
2. Na páxina 6.347, primeira columna, táboa correspondente ó punto 4.11, que se inicia na segunda columna da páxina 6.346, a fila onde di: «8/Lingua estranxeira/(2)/Profesor de ensino secundario», debe dicir: «8/Lingua estranxeira/Inglés/Profesor de ensino secundario».
3. Na páxina 6.347, primeira columna, despois da táboa correspondente ó punto 4.1.1, que se inicia na segunda columna da páxina 6.346, a liña: «(2) Alemán, francés, inglés, italiano ou portugués en función do idioma elixido», débese suprimir.
4. Na páxina 6.347, segunda columna, na táboa correspondente ó punto 4.2, na fila terceira, onde di: «Taller de pastelería e panadería/ 240 m/ 60 m/ 15%», debe dicir: «Taller de pastelería e panadería/ 60m/ 60m/ 15%».
CORRECCIÓN de erros.-Orde do 13 de marzo de 2000 pola que se establecen os programas de fomento da contratación e da estabilidade no emprego para o ano 2000.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 08/05/2000

Advertidos erros na devandita orde, publicada no DOG nº 60, do luns 27 de marzo de 2000, cómpre efectua-las seguintes correccións:
-Na páxina 4.127, na base décimo terceira, onde di: «Exclúense dos beneficios establecidos nos programas desta orde:», debe dicir: «Exclúense dos beneficios establecidos nos programas deste anexo:».
-Na páxina 4.128, na base décimo sexta, no punto 1, debe engadirse: «indefinido ou da transformación do contrato temporal en indefinido».
-Na páxina 4.128, na base décimo sexta, no punto 3, segundo parágrafo, debe engadirse: «se se trata de contratación indefinida, e ata o ano seguinte ó da concesión da axuda se se trata de contratación en prácticas».
CORRECCIÓN de erros.-Resolución do 24 de marzo de 2000, da Dirección Xeral de Xustiza e Administración Local, pola que se dispón a publicación, no Diario Oficial de Galicia, dos estatutos da Mancomunidade Intermunicipal Voluntaria da Baixa Limia.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 08/05/2000

Advertido erro na citada resolución publicada no DOG nº 74, venres, 14 de abril de 2000, é necesario face-las seguintes correccións:
Na páxina 6.308, no artigo 7º.4 onde di: «Pleno da mancomunidade é órgano competente...», debe dicir: «O Pleno da mancomunidade é o órgano...».
Na páxina 6.310, no artigo 13º.1 apartado c) onde di: «Non son delegables as atribucións reservadas ó Pleno no número 1, letras a), b), c), d), e), f), j), n), p), q), r)...», debe dicir: «Non son delegables as atribucións reservadas ó Pleno no número 1, letras a), b), c), d), e), f), j), o), r), s), t)...».
Na páxina 6.313, na disposición adicional primeira, onde di: «O número de concellos que se especifican no artigo 1º... da mancomunidade nos termos establecidos no artigo 12º q) deste estatuto», debe dicir: «O número de concellos que se especifican no artigo 1º... da mancomunidade nos termos establecidos no artigo 12º s) deste estatuto».